《冬日喜以忠曹文学见访》
明代·周世忠

寒几空堂坐隐书，萧条窗户掩斜晖。强颜同俗终难合，用拙全生未觉非。

雪残鸟迹庭前遍，日落人烟野外稀。不有古人怀我旧，谁来林下扣柴扉。

作者简介：周世忠，字士行，号观复生，无锡人。正言士平只仲兄，吴人丁仲举高其行，娶以女，乃买天宅，居于邑之扬名乡而隐也。